CELEX: 32014R0141
Language: bg
Date: 2014-02-13 00:00:00
Title: Регламент за изпълнение (ЕС) № 141/2014 на Комисията от 13 февруари 2014 година за изменение на Регламент за изпълнение (ЕС) № 540/2011 по отношение на условията за одобрение на активното вещество растителни масла/карамфилово масло  текст от значение за ЕИП

14.2.2014   
            
            
               BG
            
            
               Официален вестник на Европейския съюз
            
            
               L 44/40
            
         
      РЕГЛАМЕНТ ЗА ИЗПЪЛНЕНИЕ (ЕС) № 141/2014 НА КОМИСИЯТА
   
   от 13 февруари 2014 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество растителни масла/карамфилово масло
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) и член 78, параграф 2 от него,
   като има предвид, че:
   
               (1)
            
            
               С Директива 2008/127/ЕО на Комисията (2) активното вещество растителни масла/карамфилово масло беше включено в приложение I към Директива 91/414/ЕИО на Съвета (3) в съответствие с процедурата, предвидена в член 24б от Регламент (ЕО) № 2229/2004 на Комисията (4). След замяната на Директива 91/414/ЕИО с Регламент (ЕО) № 1107/2009 посоченото вещество се счита за одобрено съгласно посочения регламент и е включено в списъка в част А от приложението към Регламент за изпълнение (ЕС) № 540/2011 на Комисията (5).
            
         
               (2)
            
            
               В съответствие с член 25а от Регламент (ЕО) № 2229/2004 на 16 декември 2011 г. Европейският орган за безопасност на храните, наричан по-долу „Органът“, представи на Комисията становището си по проекта на доклада за преглед по отношение на веществото растителни масла/карамфилово масло (6). Органът уведоми нотификатора за становището си относно веществото растителни масла/карамфилово масло. Комисията го прикани да представи коментарите си по проекта на доклада за преглед на веществото растителни масла/карамфилово масло. Проектът на доклада и становището на Органа бяха разгледани от държавите членки и Комисията в рамките на Постоянния комитет по хранителната верига и здравето на животните, а проектът на доклада за преглед бе завършен на 13 декември 2013 г. под формата на доклад на Комисията за преглед на растителни масла/карамфилово масло.
            
         
               (3)
            
            
               Потвърждава се, че активното вещество растителни масла/карамфилово масло следва да се счита за одобрено съгласно Регламент (ЕО) № 1107/2009.
            
         
               (4)
            
            
               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение. Целесъобразно е по-конкретно да се изиска допълнителна потвърждаваща информация.
            
         
               (5)
            
            
               Поради това приложението към Регламент за изпълнение (ЕС) № 540/2011 следва да бъде съответно изменено.
            
         
               (6)
            
            
               На държавите членки следва да се предостави време за изменение или отнемане на разрешенията за продуктите за растителна защита, съдържащи растителни масла/карамфилово масло.
            
         
               (7)
            
            
               По отношение на продуктите за растителна защита, които съдържат растителни масла/карамфилово масло, когато държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтича най-късно осемнадесет месеца след датата на влизане в сила на регламента.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Преходни мерки
   При необходимост до 6 септември 2014 г. държавите членки изменят или отнемат в съответствие с Регламент (ЕО) № 1107/2009 съществуващите разрешения за продукти за растителна защита, съдържащи растителни масла/карамфилово масло.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 6 септември 2015 г.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 февруари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 309, 24.11.2009 г., стр. 1.
   
      (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (ОВ L 379, 24.12.2004 г., стр. 13).
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (6)  Заключение във връзка с партньорската проверка на оценката на риска от употребата на активното вещество растителни масла/карамфилово масло. Бюлетин на ЕОБХ (EFSA Journal), 2012; 10(1):2506. [стр. 43] doi:10.2903/j.efsa.2012.2506. Достъпен онлайн на адрес: www.efsa.europa.eu/efsajournal
   
      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 241 относно активното вещество растителни масла/карамфилово масло се заменя със следното:
      
         
                     Номер
                  
                  
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота
                  
                  
                     Дата на одобрението
                  
                  
                     Изтичане на срока на одобрението
                  
                  
                     Специални разпоредби
                  
               
                     „241
                  
                  
                     Растителни масла/карамфилово масло
                     CAS № 84961-50-2 (карамфилово масло)
                     97-53-0 (основна съставка — евгенол)
                     CIPAC № 906
                  
                  
                     Карамфиловото масло е сложна смес от химични вещества.
                     Основната съставка е евгенол.
                  
                  
                     ≥ 800 g/kg
                     Съответен примес: метил евгенол максимум 0,1 % от техническия материал
                  
                  
                     1 септември 2009 г.
                  
                  
                     31 август 2019 г.
                  
                  
                     ЧАСТ A
                     Може да бъде разрешена единствено употреба като фунгицид и бактерицид на закрито и след прибиране на реколтата.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно карамфилово масло (SANCO/2622/2008), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните.
                     При тази цялостна оценка държавите членки обръщат особено внимание на защитата на операторите и работниците, като гарантират, че в условията на употреба се включва използването на подходяща лична предпазна екипировка, когато е целесъобразно.
                     Нотификаторът предоставя потвърждаваща информация за:
                     
                                 а)
                              
                              
                                 техническата спецификация;
                              
                           
                                 б)
                              
                              
                                 данни за сравнение между ситуации, в които има естествена експозиция на растителни масла/карамфилово масло, евгенол и метил евгенол, и експозиция при използването на растителни масла/карамфилово масло като продукт за растителна защита. Тези данни обхващат експозицията на човека.
                              
                           Нотификаторът предоставя тази информация на Комисията, държавите членки и Органа не по-късно от 30 април 2016 г.“